hu hu fr hu hu cs hu fr hu hu hbs_lat hu hu hu fr hu hu hu ast hu hu hu hu hu hu hu hu nl hu pl cs hu hu hu fr hu hu hu hu eo pt hu hu hu ceb hu hu uk pl uk de hu hu hu hu hu hu hu hu de hu hu hu hu hbs_lat hu fr hu hu hu hu hu hu hu hu hu hu hu hu uk hu hu hu de nl de hu pt en hu hu hu hu hu hu hu hu hu hu hu hu hu hu
Száraz furmint Dűlős bor Pezsgő
Természetes édesség Késői szüret, szamorodni Aszú Eszencia
Termesztés Termőhelyek Dűlők a borbanÁsványosság Furmint és a hordó Érlelés
A palackokról Riedel furmint pohár Furmint és az ételek Tárolás
Tokaj Somló Budapest Országosan
Furmint kurzusok Videók Infografikák Ajánlott irodalom Nemzetközi furmint-projektek
A furmint palack Eredetvédelem, termékleírások Fontos, új változások
Szakkifejezések, fogalmak, melyekkel borászok elbeszéléseiben, címkéken találkozhatunk a furmint elsődleges otthona, Tokaj kapcsán.
A Á B C Cs D E É F G Gy H I J K L M N Ny O P R S Sz T U Ü V W Z Zs
Habzóbor: 20 Celsius fokon legalább 3 bar nyomással rendelkező pezsgő bor.
Hajtásválogatás: a szőlő futónövény, így a metszés után is ajánlott odafigyelni, hogy ne sűrűsödjön el például csapadékosabb tenyészidőszak esetén. A hajtások leválogatásának kettős célja van: egyrészt a tőke egyedi terhelésének beállítása, másrészt a szőlőnövény kedvező állományklímájának kialakítása (a jól átszellőző lombozat könnyebben védhető meg a különféle kórokozók, kártevők ellen).
Háromemberes bor: silány bor tréfás népi megnevezése. Fogyasztásához három ember kell: egy, aki lefogja a másikat, végül, aki annak szájába tölti.
Hárslevelű: a második legelterjedtebb fajta (30%) a borvidéken. A furmintnál valamivel illatosabb (száraz borban hársvirág, mézes karakter), de valamivel kényesebb, fogékonyabb a betegségekre is. Ugyancsak a pontuszi fajtakörhöz tartozik. Megnyúlt fürtjét könnyű felismerni. Aszúsodásra hajlamos.
Házasítás: két vagy több bor egalizálása, mely ideális esetben együtt még jobb bort ad ki, nagyobb mennyiség és így tervezhetőbb piaci siker mellett. A megfelelő arányt próbaházasítással dönti el a borász.
Hegybíró: központi szereplője a hegyközségi szervezetnek. Ma is ő adja ki a borok származási bizonyítványát, véleményez, a bejelentési kötelezettséget fogadja, regisztrál stb.
Hegyközség: a borvidékhez tartozó egyes települések szőlő- és bortermelőit, felvásárlóit összefogó ellenőrző és felügyelő szerv. Azoknak ugyanis bejelentési kötelezettségei vannak a hegyközség felé. A borvidékek Hegyközségi Tanácsot alkotnak, melyeket országosan a Hegyközségek Nemzeti Tanácsa fog össze, mely az elmúlt években örvendetesen megújult és fontos szinkronizáló szerepkörbe került a borászok és az állam között.
Héjon áztatás: nemcsak vörösboroknál van szerepe a bogyó héj alatti íz- és zamatanyagainak. Például illatos fajtáknál sokkal intenzívebb jelleget kölcsönöz a bornak a héj. Magas minőségű fehérborok esetében már általános gyakorlat. Időtartama általában 4-24 óra.
Héjon erjesztés: ma már a klasszikus vöröborkészítési technológia maga is előfordul fehérboroknál, azaz a héjjal együtt való erjesztés, végeredményben még több héjból származó jeggyel, mely egészen késői szüretre emlékeztető jelleget adhat a borhoz mind színben, mint illatban (ld. még narancsbor).
Hidegkezelés (frigorizálás): a borkő-stabilizálás egyik fő módszere. A bort fagyáspontjához közeli hőfokra hűtik, azon tartják, majd hidegen megtisztítják.
Hidraulikus prés/sajtó: folyadéknyomással, szakaszosan működő szőlőfeldolgozó gép. Segítségével a préselés sokkal inkább tervezhető, a különféle nyomás alatt kisajtolt mustfrakciók szépen elválaszthatók, így lehetőség nyílik egy adott gyümölcsminőségből többféle stílusú bor készítésére is (csendes száraz bor, pezsgő stb.).
Hozamkorlátozás: kiváló minőségű bor csak átgondolt tőketerhelés mellett lehetséges. Más lesz a gyümölcsminőség, ha egy tőke 10 fürtöt vagy éppen 5 fürtöt terem. A bogyók beltartalmi koncentráltsága persze kétélű fegyver: alacsony hozam mellett a cukortartalom is gyorsabban megugrik, nagy melegben a savak gyorsan elégnek. A hozamkorlátozás a metszés pontosságával indul. Ezt követi a hajtásválogatás, végül pedig a fürtszám helyes beállítása a nyári időszakban (általában két menetben). A tőkénkénti fürtszámra hatással van az adott termőhely sajátossága és az adott tőke egyedi kondíciója, kora is. Az öreg tőkék eleve kisebb és általában kevesebb fürtöt teremnek, míg a fiatal tőkék nagyobbakat, lédúsabbakat.
Hűtött erjesztés: osztrákok által kidolgozott rendszer, mely ma már a hűthető acéltartályokkal általános gyakorlat gyümölcsös fehérborok készítésekor. A tisztított mustnak, általában hidegtűrő élesztővel beoltva akár 10 fokon is történhet az erjesztése. Így a borok frissebbek lesznek, az erjedési folyamat pedig sokkal inkább kontroll alatt tartható.